CELEX: 62011TN0657
Language: fi
Date: 2011-12-21 00:00:00
Title: Asia T-657/11: Kanne 21.12.2011 — Technion — Israel Institute of Technology ja Technion Research & Development v. komissio

10.3.2012   
            
            
               FI
            
            
               Euroopan unionin virallinen lehti
            
            
               C 73/28
            
         Kanne 21.12.2011 — Technion — Israel Institute of Technology ja Technion Research & Development v. komissio
   (Asia T-657/11)
   2012/C 73/56
   Oikeudenkäyntikieli: ranska
   
      Asianosaiset
   
   
      Kantajat: Technion — Israel Institute of Technology (Haifa, Israel) ja Technion Research & Development Foundation Ltd (Haifa) (edustajat: asianajajat D. Grisay ja D. Piccininno)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               vastaanottamaan tämän kumoamiskanteen, joka perustuu Euroopan unionin toiminnasta tehdyn sopimuksen 263 artiklaan
            
         
               —
            
            
               ottamaan kanteen tutkittavaksi ja
            
         
               —
            
            
               ensisijaisesti toteamaan kanteen perustelluksi ja kumoamaan Euroopan komission tietoyhteiskunnan ja viestimien pääosaston 19.10.2011 tekemän päätöksen
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kahteen kanneperusteeseen.
   
               1)
            
            
               Ensimmäinen kanneperuste, joka perustuu ilmeiseen arviointivirheeseen ja perustelujen puutteellisuuteen siltä osin kuin 19.10.2011 tehty perintämääräys perustuu yksinomaan sellaisiin todisteisiin, joiden perustelut ja aiheellisuus on kiistetty asiassa T-546/11, (1) Technion — Israel Institute of Technology ja Technion Research & Development v. komissio, eli tilintarkastuskertomukseen ja komission päätökseen, jossa todetaan kyseisen, muun muassa MOSAICA-sopimuksen täytäntöönpanoa koskevan tilintarkastuskertomuksen päätelmien mukaisesti, että tietyt kulut eivät ole tukikelpoisia.
            
         
               2)
            
            
               Toinen kanneperuste, joka perustuu siihen, että komissio on loukannut perusteetonta etua koskevaa periaatetta. Kantajat väittävät, että
               
                           —
                        
                        
                           komissio ottaisi itselleen sopimukseen liittyvistä palveluista seuraavat edut ja tehtyjen tutkimusten tulokset ilman, että se maksaisi niistä mitään, jos se perisi takaisin vaaditun summan, joka kattaa kaikki TECHNIONin työntekijän M.K.:n MOSAICA-sopimuksen nojalla suorittamat palvelut
                        
                     
                           —
                        
                        
                           kantajilla on oikeus vaatia MOSAICA-sopimuksen perusteella suoritettuihin palveluihin liittyvien kulujen korvaamista
                        
                     
                           —
                        
                        
                           takaisinmaksutilanteessa kantajat eivät ainoastaan jäisi ilman sitä summaa, joka vastaa todellisuudessa suoritettuja palveluita, vaan niille aiheutuisi myös ylimääräistä tappiota, koska niiden täytyisi takaisinmaksun lisäksi suoriutua kustannuksista, joita palveluiden suorittamisesta on aiheutunut.
                        
                     
         
      (1)  EUVL C 355, s. 28.